صحاب راعيو للفقراء والجوعى ما تفرحوش بالعيد ما تنشرو صوركم :

1- قراعي الخمر الغالية والبلايص الفخمة لي كايحطو اللعابة او الممثلين … ما كاتقولوش عليهم راعيو الفقراء

2- المهرجانات التي يصرف عليها من اموال الشعب والمباريات التي ينفق عليها بسخاء … ما كاتقولوش بطون الفقراء اولى راعيو المشاعر …

3- العيد مناسبة لاظهار الفرح والسرور … بعض الناس تقض مضاجعهم مناظر فرح وسعادة المسلمين … ما عندهمش القوة باش يمنعو العيد وما عندهمش الجرأة باش يعارضوه ، وكايدخلو من باب حقا فرحو في صمت .. 

4- واش الفقراء كاينين غير فالعيد ؟ باقي ايام السنة كولشي كايتصور فالمسابح والفنادق والمنتزهات والمطاعم … ما كايبانوش ليكم الفقراء حينها ؟؟؟

5- كاينة شي حاجة ما هياش تماك …

6- قال تعالى : " ام يحسدون الناس على ما اتاهم الله من فضله فقد آتينا آل ابراهيم الكتاب والحكمة وآتيناهم ملكا عظيما " 

7- الله لي كايعطي وهو لي كايحرم … اعتراضك على فرحي اعتراض على حكم الله … 

8- الواجب على المسلم يعرف ان الله فضل بعضنا على بعض في الرزق … لا يعقل مول الرونج يخبي الرونج او يبيعها ويمشي فالطاكسي غير لان واحد السيد ما قادرش يصبر وقلبو هشيش وكايبكي لانه ما عندوش رونج… ولا يعقل صاحب الفيلا يدور على الفيلا ديالو الخناشي والباش باش واحد قلبو طايب ما عندوش الفلوس باش يسكن ففيلا خاص موا الفيلا يكري او يسكن فضي براكة باش يتسمى متواضع وبطون الفقراء اولى …

9- المعذب فوق الارض هو لي حاضي الناس … لي عطاه الله شي حاجة يتبعو عليها … ما عمرو غادي يشوف الراحة واخا يملك خيرات الارض لان الدنيا ديما فيها لي فوق منك … ما دام ما قدرتيش تربي راسك على الرضا والقناعة … تعول على الجحيم والقلب الاسود والعذاب .